

**Маңызды стратегиялық мәнi бар қызметтердi мемлекеттiк сатып алу туралы**

Қазақстан Республикасы Үкіметінің 2004 жылғы 20 мамырдағы N 564 қаулысы

      "Мемлекеттік сатып алу туралы" Қазақстан Республикасының 2002 жылғы 16 мамырдағы Заңы  21-бабы 1-тармағының 5) тармақшасына сәйкес Қазақстан Республикасының Үкiметi қаулы етеді:

      1. 2004 жылғы 20-21 мамырда Минск қаласында (Беларусь Республикасы) өтетін Беларусь Республикасының өнеркәсіптiк-инвестициялық әлеуетiн зерделеу жөніндегi келiссөздерге, сондай-ақ 2004 жылғы 22 мамырда Ялта қаласында (Украина) өтетін Жоғары деңгейдегi топтың он екiншi мәжілiсiне Қазақстан Республикасы делегациясының қатысуы үшiн оларды сатып алудың маңызды стратегиялық мәнi бар Астана - Минск - Симферополь - Астана бағыты бойынша арнайы рейсті жүзеге асыру жөнiндегi қызметтердi берушi болып "Еуро-Азия Эйр" авиакомпаниясы" ашық акционерлiк қоғамы белгіленсiн.

      2. Қазақстан Республикасының Сыртқы iстер министрлiгi заңнамада белгіленген тәртiппен:

      осы қаулының 1-тармағында көрсетілген заңды тұлғамен 2004 жылға арналған республикалық бюджетте 005 "Шетелдiк iссапарлар" бағдарламасы бойынша көзделген қаражат шегiнде қызметтi мемлекеттік сатып алу туралы шарт жасасуды;

      осы қаулыға сәйкес қызметтi мемлекеттік сатып алу үшiн пайдаланылатын ақшаны оңтайлы және тиiмдi жұмсау қағидатының сақталуын;

      осы қаулыдан туындайтын өзге де шараларды қабылдауды қамтамасыз етсін.

      3. Осы қаулы қол қойылған күнінен бастап күшінe енедi.

*Қазақстан Республикасының*

*Премьер-Министрi*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК